**И Н Ф О Р М А Ц И Я**

**за**

**условията и реда за подпомагане на стопани, предприели мерки за почистване и дезинфекция, във връзка с извършено доброволно клане на прасета за угояване, за лични нужди в санитарните зони**

**За какво се предоставя подпомагането:** за почистване и дезинфекция, във връзка с извършено доброволно клане на прасета за угояване, отглеждани за лични нужди

**Допустими са** **собственици:**

* отглеждащи до 5 прасета за угояване разположени в санитарни зони и отглеждани във ферми тип „лично стопанство“, които не продават на пазара, а добиват месо само за лична употреба;
* включени в списък, изготвен от кмета/кметския наместник на населеното място, представен в Областната епизоотична комисия (ОЕК) и заверен от областния управител и от официалния лекар, **с подпис и печат**.

**Размер на подпомагането:** 300 лв. на ферма „тип лично стопанство“ в санитарните зони.

**Условия за предоставяне на помощта:**

1. Заявление по образец– с което стопанинът декларира, че:

* е извършил доброволно клане,
* е извършил почистване и дезинфекция с посочване на наименование и количество на закупения/ите дезинфектант/и; на закупени консумативи за извършване на дезинфекция (изброяват се)
* няма да населва обекта с прасета за период най-малко от 12 месеца, след последната дезинфекция и без регистрацията му*;*

1. Констативен протокол (по образец) за извършено клане и за извършено почистване и дезинфекция, издаден и подписан от кмета/кметския наместник с име/наименование и количество закупен дезинфектант и консумативи.

**Ред за предоставяне на помощта:** Заявлението се подава в кметството на населеното място.

**Условия за изплащане на помощта:** Изплащането на еднократната помощ се извършва от ОДБХ в областта, в която се намира съответното населено място, след представяне на следните документи от кмет/кметски наместник:

1. Списък изготвен от кмета/кметския наместник на населеното място, представен в ОЕК и заверен от областния управител и от официалния лекар на стопаните, включени в обхвата на помощта по образец:

|  |  |  |  |  |
| --- | --- | --- | --- | --- |
| **община** | **Населено място** | **Име на собственика** | **Регистрационен номер на обекта** | **Заклани прасета за угояване (до 5 бр.)** |
|  |  |  |  |  |

1. Заявления на стопаните, кандидатстващи за помощта, подадени до кмет/кметски наместник, с приложен към тях констативен протокол (1 броя).

***Средствата ще се използват за закупуване на дезинфектанти и консумативи за извършване на дезинфекция след извършено доброволно клане.***

***Санитарните зони включват обектите тип „заден двор“ в 20 км зона около индустриалните ферми, както и тези, намиращи се в населени места, представляват висок епизоотичен риск за разпространение на заболяването и определени с решение на ОЕК.***